Қазақстан Республикасы

Ұлттық экономика министрлігі Статистика комитеті төрағасының

2015 жылғы «27» қарашадағы

№ 189 бұйрығымен бекітілді

Ағымдағы және тұрақты бағалардағы жалпы өңірлік өнімді есептеу әдістемесі

1. Жалпы ережелер

### 1. Өндіріс әдісімен алынған Жалпы өңірлік өнімді есептеу әдістемесі (бұдан әрі – Әдістеме) Халықаралық Валюта Қоры (ХВҚ), Экономикалық ынтымақтастық және даму ұйымы (ЭЫДҰ), Еуропалық қауымдастықтың статистикалық бюросы (Еуростат), Біріккен Ұлттар Ұйымы (БҰҰ) және Дүниежүзілік Банкі дайындаған 2008 жылғы Ұлттық шоттар жүйесінің (бұдан әрі – ҰШЖ-2008) әдіснамасына сәйкес әзірленген.

2. Осы Әдістемені Жалпы өңірлік өнімді халықаралық стандарттарға сәйкес қалыптастыру мақсатында Қазақстан Республикасы Ұлттық экономика министрлігі Статистика комитеті (бұдан әрі – Комитет) қолданады және тек қана Ұлттық шоттар жүйесінің мақсаттары үшін қолданылады.

3. Өңірлік деңгейде ұлттық шоттарды құрудың мақсаты өңірлік саясатты пайымдау және талдауға арналған құрал ретінде макроэкономикалық деректер қорын құру болып табылады. Аталған қор өңірлердің экономикалық даму деңгейі қарқынының кешенді сипатын алуға, оның ел экономикасындағы орны мен рөлін объективті айқындауға, өткізілетін өңірлік саясаттың тиімділігін бағалауға, жекелеген өңірлердің даму деңгейін елдің ішінде де, елдер арасында да салыстыруға мүмкіндік беретін макроэкономикалық ақпараттан тұрады.

4. Осы әдістемеде ҰШЖ-2008 сәйкес тиісті анықтамаларымен негізгі ұғымдар пайдаланылады:

1) аралық тұтыну есепті кезеңдегі өндіріс процесінде түрленетін немесе түгелдей тұтынылатын тауарлар мен қызметтер құнына тең;

2) дефлятор – экономикада белгілі бір кезеңге бағалардың орташа өзгерісін сипаттайтын көрсеткіш;

3) жалпы қосылған құн (ЖҚҚ) – тауарлар және қызметтер шығарылымы мен аралық тұтыну арасындағы айырмашылық. Бұл көрсеткіш өндіріс процесінде тұтынылған негізгі капиталдың құны көрсеткішіне қосылатындығын көрсетеді;

4) жалпы өңірлік өнім (ЖӨӨ) – белгілі бір аймақтың резиденттік бірлік- өндірушілерінің кәсіпкерлік қызметінің бір уақыт кезеңі ішінде және нарықтық бағалармен есептеу нәтижесінің бөлігі ретінде анықталады;

5) жалпы шығарылым экономикада есепті кезеңде өндірілген тауарлар мен қызметтердің жиынтық құнын көрсетеді;

6) жалпы ішкі өнім (ЖІӨ) – елдің экономикалық қызметінің соңғы нәтижесін сипаттайтын ұлттық шоттар жүйесінің аса маңызды көрсеткіштерінің бірі;

7) нақты көлем индексі (НКИ) – салыстырмалы кезеңде саладағы өндіріс көлемінің өзгеруін сипаттайтын салыстырмалы көрсеткіш. Базистік кезеңде есептелген және базистік кезеңдегі бағасына белгілі бір құнның ағымдағы кезеңге бөліндісімен есептеледі;

8) өнімдерге салынған салықтар мөлшері өндірілген өнімдер мен көрсетілген қызметтердің құнына тікелей байланысты. Өнімдерге салынатын салықтарға: қосылған құн салығы, акциздер, шетелден әкелінетін тауарлар мен қызметтерге салынатын салықтар және басқалары кіреді;

9) өнімдерге салынған субсидиялар – кәсіпорындарға олар тауарлар мен қызметтердің белгілі бір түрлерін өндірген жағдайда мемлекеттік бюджеттен берілетін ағымдағы өтеусіз төлемдер;

10) таза өнімдерге салынған салықтар – жарамды субсидияларды шегергенде өндірілетін салықтар;

11) ұлттық шоттар жүйесі (бұдан әрі – ҰШЖ) – елдің экономикалық қызметінің нәтижелерін сипаттайтын шоттар мен кестелердің белгілі жиынтығы түріде құрастырылған статистикалық көрсеткіштердің жүйесі.

# ҰШЖ көрсеткіштерінің өңірлік есептеулерінің негізгі мәндері

5. Өңірлер салыстырмалы түрде дербес экономикалық жүйені құрайды және олардың басқа өңірлермен байланыстарын теория жүзінде елдер арасындағы байланыстар ретінде қарастыруға болады және ұлттық шоттарға толығымен ұқсас өңірлік шоттар құру толықтай жалпы экономика үшін едәуір өзекті мәселе болып табылады. Өңірлер деңгейінде ҰШЖ кейбір анықтамаларын қолдануда тәжірибелік сипаттағы қиындықтардың туындауының бірқатар себептері бар, елдің экономикалық аумағы мен өңірлер аумағының жиынтығы арасындағы толық сәйкестіктің жоқтығына байланысты болып табылады. Сонымен қатар өңірлердің экономикасы әртүрлі елдердің экономикасына қарағанда тығыз байланысты; олардың арасындағы тауарлар мен көрсетілетін қызметтер ағыны едәуір интенсивті сипатқа ие. Бұл жалпы алғанда елдегіге қарағанда жекелеген өңірде тауарлар мен көрсетілетін қызметтер өндіруге, олардың қолданылуымен байланысы аз табыстың пайда болуына әкеледі. Ресурстар мен пайдалану туралы деректерді келісу үшін әдетте өңірлік деңгейде жоқ тауарлардың, көрсетілетін қызметтердің, табыстар мен активтердің өңіраралық ағыны туралы ақпарат болуы қажет. ЖӨӨ құрастыру алгоритмі осы Әдістеменің 1-қосымшасында ұсынылған.

6. Өңірлік шоттардың көрсеткiштерiн салыстыруды жоғарылату үшiн келесi шарттарды орындау талап етiледi:

1) өңірлік есептеулер экономикалық тұрғыдан қарағанда көлемді, дәйекті әрі салыстырмалы болып табылатын ұлттық шоттардың негiзiнде жүзеге асырылуы қажет;

2) есептеулер көрсеткіштер мазмұнының бiрдей ұғынылуын қамтуы тиіс және барлық өңірлер үшін бірдей қағидаттар мен анықтамаларды қолдануы қажет;

3) жанама әдiстердiң көмегімен өңірлер бойынша жоқ деректердің мәселесін шешуге қойылатын жалпы тәсілдерді қолдану, яғни тиісті көрсеткіштер бойынша ұлттық қорытындыларды тарату үшiн бірдей индикаторларды пайдалану;

4) әртүрлi әдiстерді пайдалану уақыт бойынша келісілуі тиіс.

7. Өңірлік шоттар деректері кез келген елдің аумақтық басқару органдарымен қатар орталық басқару органдары үшін де қажеттілікті тудырады, алайда салғастырмалы ақпараттық қордың бар болуы тиімді өңірлік саясатты жүзеге асыру үшін қажетті шарт болып табылады.

Өңірлік макроэкономикалық көрсеткіштер есептеулері өңірлердегі ғылыми және оқу орындары және экономикалық жағдайды зерделейтін өзге де ұйымдар жүзеге асыратын экономикалық үдерістерді модельдеу үшін, сонымен қатар деректері ғылыми зерттеулермен қатар қолданбалы зерттеулер мен әзірлемелер үшін пайдаланылатын тиісті ақпараттық қорды кеңейту арқылы өңірлік статистика жүйесінің дамуын ынталандырады.

Тәжірибелік қиындықтардың болуы ЖӨӨ-ні есептеуде әртүрлі әдістер мен бөліністерді пайдалану кезінде белгілі бір шектеулерге әкеледі. ЖІӨ үш әдіс бойынша есептеледі: өндірістік, бөлу және пайдалану әдісі. Түпкілікті пайдалану және бөлудің барлық компоненттерін өңірлік деңгейде толыққанды есептеуді жүзеге асыру үшін ақпараттық базаның болмауына байланысты ЖӨӨ өндірістік әдіспен есептеледі.

1. **Өңірлер бойынша деректерді тарату тәсілдері мен әдістері,  
   жергілікті бірліктер мен мекемелер ұғымы**

8. Өңірлік шоттарды жүргізу үшін статистикалық бірлікті анықтау қажетті шарт болып табылады, оған сәйкес көрсеткіштер қызмет түрлерімен қатар өңірлер бойынша жіктеледі. Төменде осы мақсатқа арналған ҰШЖ-да пайдаланылатын статистикалық бірліктердің қысқаша сипаттамасы көрсетілген.

9. Кәсіпорын (өндіруші ретіндегі институционалдық бірлік) – табысты өз бетінше пайдалану, активтерді иелену және өз атынан және балансты қоса алғанда бухгалтерлік шоттардың толық жиынтығы құрылған адам үшін де міндеттемелерді қабылдау құқығына ие бірлікті білдіреді. Кәсіпорын бір немесе бірнеше орындарда бірнеше қызмет түрлерімен айналысуы мүмкін.

Кәсіпорын өзінің экономикалық операцияларының барлығы туралы толық ақпаратқа ие. Әртүрлі қызмет түрлерімен айналысып, бірнеше өңірде жұмыс атқаратын кәсіпорын өндірісін талдау үшін ҰШЖ шеңберінде кәсіпорын қызметі туралы қызмет түрлері мен өңірлер бөлінісінде неғұрлым егжей-тегжейлі ақпарат қажет. Өндіріс шоты көрсеткіштерін есептеу үшін өнім және кәсіпорынның бөлімшелеріне жататын өндіріске жұмсалған шығын туралы деректер қажет. Мұндай ақпараттың болуы кәсіпорын құрамында өндірісті ұлттық және өңірлік шоттарда талдау үшін көзделген статистикалық бірліктерді бөліп көрсетуге мүмкіндік береді.

Бірнеше географиялық аудандарда өз өндірісін орналастыратын кәсіпорындар да болады, оны аумақтық белгісі бойынша жіктеу мақсатқа сай болып табылады. Мәселен, жергілікті бірлік – бұл бір жерде немесе бір жерден өндірістік қызметпен айналысатын кәсіпорын немесе кәсіпорынның бөлігі. Мұндай анықтау тек бір аспектіні білдіреді, себебі ол атқарылатын қызмет түріне жатпайды. Орналастыру орнын мақсатына қарай әртүрлі айқындауға болады: мысалы, тар мағынада – бұл нақты мекенжай, ал кең мағынада өңірлік, обылыс шегіндегі жергілікті жер.

10. «Мекеме» ұғымы екі аспектіні қамтиды – қызмет түрі және орналасқан жері. Мекеме – бұл бір орында болатын және өндірістік қызметтің тек бір ғана түрімен айналысатын немесе негізгі қызмет түріне қосылған құн салығының басым үлесі тиесілі кәсіпорын немесе кәсіпорын бөлігі. Кейде мекемені қызмет түрінің жергілікті бірліктері деп атайды.

11. Өндірушілерді нақты өңірге жатқызуды резиденттілік қағидаты негізінде жүзеге асыру ұсынылады. Бұл институционалдық бірлікэкономикалық мүддесінің орталығы орналасқан сол елге жататын, яғни ол өзінің өндірістік қызметін жүзеге асыратын, жер мен ғимараттарды иеленетін ұлттық деңгейде қолданылатын тәсілмен келісіледі. Резиденттік қағидаты институционалдық бірліктерге қатысты қалыптастырылған, бірақ ол басқа да институционалдық бірліктерге де қолданылады, егер институционалдық бірліктің басқа елде құрылымдық бөлімшесі болса, онда ол басқа елдің резиденті болып табылатын шартты институционалдық бірлік ретінде қарастырылады.

Осыған ұқсас тәсіл өңірлік деңгейде де қолданылады. Әртүрлі өңірлерде жұмыс істеп тұрған кәсіпорындардың бөлімшелері осы өңірлердің резиденттері болып табылатын шартты бірлік ретінде қарастырылады. ЖӨӨ есептеуде жалпы қосылған құн оны өндіретін жергілікті бірлік резидент болып табылатын өңірге жатады.

Тәжірибеде осы қағидатты өңірлік есептеулерде іске асыру өңір резиденті болып табылатын бірлік қызметі туралы ақпаратты алу мүмкіндігіне байланысты.

12. Егер өндіруші өндірістік қызметін бір орында орналасқан кәсіпорында жүзеге асырса, онда оның өңірлік жіктеуіші бойынша мәселе әдетте туындамайды. Алайда егер өндірушілер бірнеше өңірлерде әртүрлі қызмет түрлерімен айналысатын өндірістік бірліктерге ие болса, онда мұндай бірліктерді жіктеу олардың қызметі туралы ақпараттың болуына байланысты болады және бұл жерде келесі жағдайлар болуы мүмкін:

1) өндіруші өз мекемелерінің қызметі туралы барлық қажетті деректерді ұсына алады. Бұл жағдайда олардың өңірлік және салалық жіктелуімен байланысты мәселелер туындамайды;

2) өндіруші қажетті деректерді жергілікті қызмет бірліктері бойынша және қызмет түрлерінің бірліктері бойынша жеке бере алады. Бұл жағдайда салалық жіктеуішінің мәселесі туындайды;

3) өндіруші қажетті деректерді тек жергілікті бірліктер бойынша ұсына алады. Бұл жағдайда да жергілікті бірліктердің салалық жіктелуінің мәселесі туындайды;

4) өндіруші қажетті деректерді қызмет түрлерінің бірліктері бойынша ұсына алады. Бұл жағдайда мәселе өндірістік бірліктердің өңірлік жіктеуішінің мәселесі туындайды;

5) өндіруші қажетті деректерді тұтастай кәсіпорын бойынша ғана ұсына алады. Бұл жағдайда оның өндірістік бірліктерін құрайтын өңірлік жіктеуішпен қатар салалық жіктеуіш мәселесі туындайды.

ЖӨӨ есептеулері мекеме деңгейінде ақпаратпен қамтамасыз етілетін бірінші жағдайда ғана алынған деректерді тікелей пайдалану мүмкін болады. Бұл үшін кәсіпорын есептілігі мекемелер ретінде қарастыруға болатын едәуір маңызды қызмет түрлері бөлісінде (мысалы, салыстырмалы ірі отын-энергетикалық, көлік, жөндеу-құрылыс, әлеуметтік-мәдени бөлімшелердің негізгі өндірісінен басқа машина және құрастыру кәсіпорны құрамынан бөліну) өндіріс (өнім және негізгі элементтер бойынша өндіріске жұмсалған шығындар) туралы негізгі деректерді алуға мүмкіндік беру тиіс.

Мультиөңірлік кәсіпорындар жағдайында өңірлердегі статистикалық қызметтердің мультиөңірлік бірліктің бас ұйымының орналасқан орнымен қатар оның мекемесінің орналасқан орны бойынша өңірлік бөліністе мұндай деректерді алу мүмкіндігін көздеген жөн. Барлық қалған жағдайларда өңірлік бөліністегі (салалық бөліністегі деректермен байланыстағы) деректер есептеу жолымен алынуы мүмкін.

13. Қосалқы қызмет негізгі және қосалқы қызметтің шығыны ретінде ескеріледі және ол қызмет көрсететін сол мекемеге жатады (немесе бірнеше мекемелер арасында таратылады). Өңірлік есептеулерде ол ұлттық деңгейдегі есептеулердегі сияқты сол салаға және қызмет көрсетілетін мекемелер орналасқан өңірлерге жатады. Егер қосалқы қызмет жергілікті бірліктің белгілеріне ие жеке мекеме ретінде анықталған болса, онда өзі ол орналасқан өңірде жатуы керек.

14. Басым тұтыну қызметін жүзеге асыратын бірлік ретіндегі үй шаруашылықтары үшін экономикалық мүдде орталығы үй шаруашылықтарының мүшелері жұмыс істейтін емес, ал олар тұратын (олардың негізгі баспанасы орналасқан) өңірде болады. Мұнымен қоса жалдамалы қызметкерлер бір өңірде тұрып, басқа өңірде жұмыс істесе, олардың еңбекақысы олардың жұмыс берушісі резидент болып табылатын сол өңірдің (олар тұратын және өз табыстарын жұмсайтын өңірдің емес) ЖӨӨ-ге салым болып саналады.

Егер үй шаруашылығында басқа елде жұмыс істейтін корпоративті емес кәсіпорны бар болса, онда бұл кәсіпорын жалпы ережеге сәйкес резидент емес болып табылмайтын және аталған елдің үй шаруашылықтары секторына жатпайтын шартты бірлік ретінде қарастырылады. Бұл ережені сақтау үй шаруашылықтарының ұлттық және өңірлік шоттары арасындағы келісуді қамтамасыз етеді.

Егер үй шаруашылығында аталған елдің басқа өңірінде жұмыс істейтін корпоративті емес кәсіпорны бар болса, онда ол кәсіпорын осы өңірдің резиденті болып табылатын және үй шаруашылықтары секторына жататын шартты бірлік ретінде қарастырылады. Егер үй шаруашылығында басқа елде жері және/немесе екінші баспанасы бар болса, онда бұл жер мен баспана осы елдің резиденті болып табылатын шартты бірлік ретінде қарастырылады. Егер үй шаруашылығында басқа өңірде жері және/немесе екінші баспанасы бар болса, онда бұл жер мен баспана осы өңірдің резиденті болып табылатын шартты бірлік ретінде қарастырылады.

15. Өңірлік мәндердің сомасы ұлттық масштабтағы сомаға жиі сәйкес келе бермейді. Бұл сәйкессіздік еркін және өңірлік деректердің өздеріндегі басқа да қателіктерге байланысты не соманы ұлттық масштабта қамту немесе анықтаудағы арнаулы айырмашылықтарға байланысты пайда болуы мүмкін.

1. **Ағымдағы бағалардағы жалпы шығарылым есептеулері**

**1-параграф. Жалпы шығарылымды қалыптастыру**

16. Өндірістік әдісті жалпы өңірлік өнім бір жағынан, жалпы өңір бойынша тауарлар мен көрсетілетін қызметтер шығарылымы мен басқа жағынан, аралық тұтыну арасындағы айырмашылық ретінде немесе әрбір өңір үшін экономика салаларында құрылған қосылған құн салығының сомасы ретінде алынады. Бұл ретте экономикалық қызмет түрлері бойынша қосылған құн салығының көлемдері, негізгі бағаларда, яғни өнімдерге салықты қоспайтын, бірақ өнімдерге субсидияларды қосатын бағаларда есептеледі. ЖӨӨ-ні нарықтық бағаларда есептеу үшін өнімдерге және импортқа таза салықтарды (салықтан субсидияларды алып тастағандағы) қосу кажет.

17. Ұлттық шоттар жүйесінде жалпы өнімнің үш типі бар: тауарлар мен көрсетілетін қызметтердің нарықтық, нарықтық емес шығарылымы және жеке түпкілікті пайдалануға арналған шығарылым.

Нарықтық шығарылымға экономикалық тұрғыдан маңызды баға бойынша немесе нарықта өзге тәсілмен өткізілетін өнімдер шығарылымы жатады. Бағалар өндірушілер жеткізуге дайын өнім көлеміне айтарлықтай әсер еткен жағдайда олар экономикалық тұрғыдан маңызды болып саналады. Нарықтық өнім құны қарастырылып отырған кезеңдегі келесі баптардың сомасы ретінде есептеледі:

1) экономикалық тұрғыдан маңызды бағалар бойынша сатылған тауарлар мен көрсетілген қызметтердің құны;

2) бартер бойынша басқа да тауарлар мен көрсетілетін қызметтерге немесе активтерге айырбасталған тауарлар мен көрсетілетін қызметтердің құны;

3) заттай нысандағы еңбекақыны қоса алғанда заттай нысандағы төлемдер ретінде пайдаланылған тауарлар мен көрсетілетін қызметтердің құны;

4) өндірістік үдерісті жалғастырумен байланысты тәуекел тауарлармен бірге берілетін жағдайда аралық тұтыну ретінде пайдалану үшін сол нарықтық кәсіпорынға тиесілі басқа ұйымға бір ұйым жеткізген тауарлар мен көрсетілетін қызметтер құны;

5) дайын, бірақ сатылмаған тауарлар мен пайдаланудың жоғарыда аталған бір немесе басқа түріне арналған аяқталмаған өндіріс қорлары өзгеруінің құны;

6) тауарлар мен көрсетілетін қызметтерді жеткізуге, көлік шығыстарына үстеме сауда бағасы, қаржы активтерін сатып алу және өткізу операцияларындағы үстеме баға және тағы сол сияқты.

Нарықтық емес шығарылым үй шаруашылықтарына қызмет көрсететін коммерциялық емес ұйымдар (ҮШҚККҰ) немесе мемлекеттік басқару органдары өндірген, басқа институционалдық бірліктерге немесе қоғамға жалпылай алғанда ақысыз немесе экономикалық тұрғыдан маңызсыз баға бойынша ұсынылатын тауарларды және жеке немесе ұжымдық көрсетілетін қызметтерді қамтиды. Нарықтық емес көрсетілетін қызметтер құны өндіріске жұмсалған шығын сомасы бойынша бағаланады, олардың баптары төменде келтірілген:

1. аралық тұтыну;
2. еңбекақы төлеу;

3) негізгі капиталды тұтыну;

4) өндіріске жұмсалған басқа да субсидияларды алып тастағандағы басқа да өндіріске жұмсалған басқа да салықтар.

18. Өзіндік түпкілікті пайдалануға арналған шығарылым өндіруші өзінің өзіндік түпкілікті тұтынуы немесе жинақтауы үшін пайдаланылатын өнімдерді қамтиды. Өзіндік түпкілікті пайдалануға арналған шығарылым құны келесі баптардың сомасы ретінде анықталады:

1) үй шаруашылығының корпорацияланбаған кәсіпорны өндірген және сол үй шаруашылығы тұтынған тауарлар құны;

2) жалдамалы ақы төленетін қызметшінің үй шаруашылығына көрсеткен қызметінің құны;

3) өзіндік тұтыну үшін тұрғын үй иесі өндірген шартты түрде есептелген тұрғын үй қызметтерінің құны;

4) болашақта өндірісте пайдалану үшін сол кәсіпорыда қалатын, өзіндік пайдалану үшін мекеме өндірген негізге қорлар құны (негізгі капиталдың жалпы жинақталуы);

5) дайын өнімдердің және жоғарыда аталған әртүрлі пайдалану түрлеріне арналған аяқталмаған өндіріс қорларының өзгеру құны.

19. Экономикалық қызметтің кейбір түрлерінің шығарылымын есептеу әдіснамасы жалпы алғанда экономика үшін анықтауға есептелген, бұл әртүрлі өңірлерде орналасқан мекемелер шығарылымын есептеуді қиындатады. Бұл ең алдымен, қосалқы тәсілмен өлшенетін қаржылық делдалдық қызметтерінің, сақтандыру қызметтерінің, басқа да қаржылық қызметтердің және бақыланбайтын экономиканың шығарылымына қатысты.

20. Өңірлік деңгейде жекелеген экономикалық қызмет түрлері бойынша ақпараттың болмауына байланысты ЖӨӨ есептеулері «жоғарыдан-төменге» тәсілімен жүзеге асырылады. Аталған тәсіл жалпы экономика туралы деректерді, өңірлердің экономикалық қызмет түрлерін сипаттайтын қосалқы көрсеткіштеріне сәйкес өңірлер арасында бөлуге негізделген. ЖӨӨ бөлу үшін салалық және құрылымдық статистиканың статистикалық деректері өңірлік бөліністе қолданылады. Бақыланбайтын экономикаға түзетулер мен жете есептеуді ескере отырып, жалпылай алғанда экономика бойынша қалыптасқан ҰШЖ жалпы шығарылымы әрбір қызмет түрі бойынша салалық шығарылымдарға сәйкес өңірлер бөлінісінде бөлінеді.

мұнда,

**2-параграф. Экономикалық қызмет түрлері бойынша жалпы шығарылымдары**

21. Жалпы шығарылымдарды есептеу Экономикалық қызмет түрлерінің жалпы жіктеуішіне (ЭҚТЖЖ) сәйкес жүргізіледі.

22. А «Ауыл, орман және балық шаруашылығы» секциясы өсімдіктерден және жануарлардан алынатын табиғи ресурстарды пайдалануды қамтиды және ауыл шаруашылық дақылдарын өсіру, жануарларды өсіру және көбейту, орман және өзге де өсімдіктерді жинау, жануарларды фермаларда немесе үйреншікті тұратын орындарында өсіру сияқты қызмет түрлерінен тұрады.

Ауыл шаруашылығы шығарылымын есептеу кезінде, атап айтқанда бағаның аяқталмаған өндірістің және өнімнің қорларда (яғни холдингілік пайда) болу уақыты кезіндегі дайын өнімнің өзгеру шамасына әсерін болдырмауды көздейтін өнімді бағалаудың жалпы қағидалары сақталуы тиіс.

«Орман шаруашылығы және ағаш дайындау» бөлігі дөңгелек ағаш материалдарын өндіру, сондай-ақ құрылыстық ағашты өндіруді және өңделген түрде пайдаланылатын. Орман нарықтық босату тауарлық өнімдер мен аяқталмаған жұмыстар қалдығының өзгерістер сомасы ретінде анықталады. Ормандарды, ормандардың табиғи қалпына ықпал басқа да жұмыстар, орындалған келісім-шарттар, сондай-ақ тұқым, көшет, көшеттер мен басқа да өнімдер жағында іске асырылатын құны үшін қамқорлық орман екпелерін төсеу жұмыс құны айқындалған мөлшерде және өсіру мен тауар өнімін құны.

«Балық шаруашылығы және аквамәдениет» бөлігі саласы қамтиды: балық аулау (ашық теңізінде немесе ішкі сурарда балық аулау су жануарларын өндіру, мұндай табиғи інжу, жөке, коралл және балдырлар сияқты теңіз материалдар, жинау, және олардың бастапқы өңдеу, балық зауыттары өңдеу қосымша) және аквамәдениет.

23. Өнеркәсiп бойынша шығарылым кен өндіру өнеркәсібі және карьерлерді қазу, өңдеу өнеркәсібі, электрмен жабдықтау, газ және бу беру, сондай-ақ ауа баптаумен, сумен жабдықтаумен; кәріз жүйесімен, қалдықтардың жиналуын және таратылуын бақылаумен байланысты қызметтерді қамтиды.

Өнеркәсiп бойынша жалпы өнім негізгі қызмет түрі «Өнеркәсіп» болып табылатын барлық кәсіпорындар өндірген өнімнің құны ретінде анықталады.

Өнеркәсiп салалары бойынша жалпы өнім:

1) дайын өнімнің (кәсіпорынның барлық бөлімшелері өндірген тауарлардың);

2) кәсіпорын орындаған өнеркәсіптік сипаттағы көрсетілетін қызметтердің;

3) өңделме шикізаттан жасалған өнімнің;

4) өзі өндірген жартылай фабрикаттардың;

5) ішкі зауыттық айналымның, яғни кәсіпорынның өзінің өнеркәсіптік-өндірістік қажеттіліктеріне пайдаланылатын өнімінің;

6) аяқталмаған өндіріс қалдықтарының өзгерісінің құны ретінде анықталады.

Өнімнің жалпы шығарылым көлемін есептеу келесі кезеңдерден тұрады: қаржылық емес сектор өнімінің жалпы шығарылымы көлемін анықтау; жасырын қызметтің өндірген өнім көлемін анықтау; бейресми қызметтің өндірген өнім көлемін анықтау.

24. F «Құрылыс» секциясы өнімінің жалпы шығарылымы мердігерлік немесе шаруашылық әдіспен өндірілетін ғимараттар мен имараттардың құрылысы және реконструкциялау бойынша жұмыстардың құнын, сондай-ақ жеке құрылыс салушылар орындаған құрылыс жұмыстарының құнын білдіреді. Сала шығарылымы жасырын және бейресми экономика көлемдерін есепке алумен жаңа құрылыстағы құрылыс-монтаж жұмыстарының, ғимараттар мен имараттарды күрделі жөндеудің көлемдерін қамтиды.

Құрылыс саласының ерекшілігі - өндіріс мерзімі ұзақ мерзімді сала болып табылатындығында. Аталған ерекшелікке байланысты, шығарылымды келісу және қосылған құн салығының нақты шамасын алу мақсатында шығарылым өндіріс үрдісінің аяқталуы шамасына қарай емес, өндіру шамасына қарай есепке алынады.

Өнімнің жалпы шығарылымын есептеу тәртібі келесі кезеңдерден тұрады: формальды экономикадағы құрылыс жұмыстарының көлемін анықтау; жаңа құрылыстағы құрылыс жұмыстарының көлемін анықтау; тұрғын және тұрғын емес мақсаттағы ғимараттар және имараттарды күрделі жөндеу бойынша жұмыстар көлемін анықтау; бейресми және жасырын қызметтегі құрылыс жұмыстары көлемін анықтау.

25. G «Көтерме және бөлшек сауда; автомобильдерді және мотоциклдерді жөндеу» секциясы, тауарлардың барлық түрлерін көтерме және бөлшек саудада сату (яғни өзгеріссіз сату) және тауарларды сатумен байланысты қызметтер көрсету кіреді. Бұл секцияға сондай-ақ автокөлік құралдары мен мотоциклдерді жөндеу кіреді.

Көтерме және бөлшек сауда кәсіпорындары тауарларды сатып алып, қайта сататындығына қарамастан, сатып алынатын тауарлар сұрыптау, тазалау, орау және т.б. сияқты өңдеудің ең аз деңгейімен қайта сатылатын жағдайда олардың аралық тұтынылуы ретінде қарастырылмайды. Көтерме және бөлшек сауда кәсіпорындары тауарлардың түр-түрін клиенттерге ыңғайлы орындарда сақтау және орналастыру арқылы клиенттерге оларды сатып алуды жеңілдете отырып, өз клиенттеріне қызметтерін ұсынады. Олардың шығарылымы олар қайта сату үшін сатып алатын тауарлардан түскен сауда үстеме баға санының жалпы құны ретінде өлшенеді.

Сауда үстеме бағасы қайта сату үшін сатып алынған тауарды өткізу нәтижесінде алынған нақты немесе шартты есептелген баға мен сауда кәсіпорнына тауар қандай да бір басқа тәсілмен сатылған немесе пайдаланылған сәтте ұқсас тауарды сатып алу үшін (сатып алынған тауарға ауыстыру үшін) төлеуі қажет болатын баға арасындағы айырмашылық ретінде анықталады. Егер кейбір тауарлардың бағалары төмендетілген болса, онда олардың сауда үстеме бағалары теріс болуы мүмкін. Олар сондай-ақ тауарлардың бұзылуы немесе ұрлануына байланысты ешқашан сатылмаған тауарларға теріс болуы қажет.

26. H «Көлік және қоймалау» секциясы теміржол, құбыржол, автокөлік, су немесе әуе арқылы жоспарлы және жоспардан тыс жолаушылар немесе жүк көлігі қызметін ұсынуды, сондай-ақ жүкті ауыстырып тиейтін жабдықтар, көлік қоятын алаңдар, тиеу-түсіру жұмыстары, сақтау және өзге де жұмыстар мен көрсетілетін қызметтер сияқты ілеспе қызметтерді қамтиды. Осы бөлімге сондай-ақ жүргізушімен немесе оператормен бірге көлік құралын жалға беру жатады.

Сондай-ақ бұл бөлім әртүрлі шарттарда хаттар және сәлемдемелерді алу, тасымалдау және жеткізу сияқты пошталық және курьерлік қызметтерді қамтиды. Сондай-ақ таратушылар мен курьерлердің жергілікті жеткізулері мен қызметтері енгізілген сала шығарылымы поштаны, мерзімді баспаларды, сәлемдемелерді жеткізуден, пошта маркалары мен ашық хаттарды сатудан түскен табыстардың сомасы ретінде аңықталады.

Көлік қызметтерінің шығарылымы жүк немесе жолаушылар тасымалдауына төлем ретінде алынатын табыстардың сомасы ретінде анықталады және қызмет түрлері бойынша шығарылады:

1) құрлықтағы көлік;

2) су көлігі;

3) әуе көлігі;

4) қосалқы және қосымша көлік қызметі.

Халыққа кәсіпорындар мен ұйымдарға көрсетілетін қызметтер үшін төлем ретінде алынатын табыс сомасы ретінде есептеледі. Пошта байланысының барлық түрлері көрсеткен қызметтер көлеміне құндық мәнде:

1. сатылған пошта төлемдерінің белгілері мен жазбаша хат-хабарлар (жедел пошта және EMS қоспағанда);
2. сәлемдемелер мен бандерольдер (жедел пошта және EMS қоспағанда);
3. шарт негізіндегі мерзімді басылымдар (жеткізу, жөнелту);

4) пошта бөлімшелерінің пошта маркаларын, ашықхаттарды, конверттерді, сәлемдеме жәшіктерді сату бойынша қызметтері және пошта бөлімшелерінің өзге де қызметтері;

5) өзге қызметтер: пошта жөнелтулерін қайта жөнелту және қайтару қызметтері, халықтың пайдалануы үшін абоненттік жәшіктерді ұсыну, телетайптық хабарламаларды жөнелту, зейнетақыны, жәрдемақыны, ақша аударымдарын жеткізу қызметтері, пошталық EMS қызметтері, арнайы байланыс қызметтері, ірі габаритті пошталық жөнелтулерді жеткізу және жөнелту қызметтері, «Директ-мейл» пошталық қызметтері және басқа да топтамаларға енгізілген өзге де қызметтер үшін алынған табыстар қосылады.

27. I «Тұру және тамақтану бойынша қызметтерге» секциясы қысқа мерзімді тұратын орындар беру, сондай-ақ дереу тұтынуға жарамды тамақ өнімдері мен сусындардың толық ассортиментін ұсыну кіреді. Қоғамдық тамақтандырудың негізгі бағалардағы шығарылымы ҚҚС-ны және өнімдерге субсидияларды қоса өнімдерге салықтарды шегергендегі тауар айналымына (яғни ол іске асырылған саудалық қоспадан басқа, тамақ даярлау барысында қолданылған және өңдеусіз іске асырылған азық өнімдерінің құнын қамтиды) теңестірілген.

28. J «Ақпарат және байланыс» секциясы мәдениет секторында ақпарат пен өнімдер алу мен таратуды, байланыс құралдары, ақпараттық технологиялар мен деректерді өңдеу, ақпараттық қызметтердің өзге де қызметі сияқты осы өнімді беруді және таратуды қамтамасыз етуді қамтиды.

«Байланыс» саласы телекоммуникациялық және дауыстық, мәтіндік, дыбыстық немесе бейнедеректерді беру сияқты басқа да ілеспе қызметтерді ұсыну бойынша қызметті қамтиды.

Шығарылым саласы байланыс кәсіпорындарының телефондық және телеграфтық арналарды пайдаланғаны, телефондар орнатқаны үшін алынған төлемдерден, сондай-ақ жеке тұлғалардың байланыс қызметтерін көрсетуден түскен табысының сомасы ретінде анықталады.

29. K «Қаржылық және сақтандыру қызметі» секциясы сақтандыруды, қайта сақтандыруды мен зейнетақы қорларының қызметін қоса алғанда, қаржылық қызметтерді, сондай-ақ қаржылық қызметтерді сүйемелдеу бойынша қызметін қамтиды.

Қаржылық қызмет қаржылық делдалдықты, сақтандыруды, қаржылық делдалдыққа және сақтандыруға қатысты қосалқы қызмет болып табылатын қызметтерді қамтиды.

Қаржылық делдалдар қарызға алу арқылы басқа институционалдық бiрлiктерге басқа шарттарда қарызға беретін міндеттемелерді өз есебiне қабылдайды. Олар кредиторлардан қарыз алушыларға қаражатты беруде бұл ретте олар өздеріне белгілі бір тәуекелді қабылдай отырып делдалдық жасайды. Олардың қатарына Банк деп аталатын барлық мекемелер, сондай-ақ шағын масштабтардағы қаржылық делдалдықпен шұғылданатын корпоративтік емес кәсiпорындар кiредi. Қарызға берілген қаражаттар бойынша кіріс нормалары, әдетте, қарызға алынған қаражаттар үшін төленетін мөлшерлемелерден асады, сонымен бірге тартылған қаражаттың үлкен бөлігін олар өздерінің шығыстарын жабуға және сәйкесінше, пайда мен оған теңестiрiлген табыстарды алуға пайдаланады.

Банктiк қызметтердің шығарылымы мемлекеттiк (ұлттық) банктер, коммерциялық банктер және өзге де қаржылық-несиелік ұйымдар бойынша жеке анықталады. ҚР Ұлттық банкiнің шығарылымы нарықтық емес шығарылым мен қосалқы қаржылық қызметтердің шығарылымынан қалыптасады. Нарықтық емес шығарылым негізгі капиталды тұтынуды қоса алғанда оған жұмсалған шағын мөлшерінде анықталады. Шығарылым және аралық тұтыну ҚР Ұлттық банкі және екiншi деңгейлi банктер бойынша «Табыстар және шығындар түсініктемесі» есебінде көрсетілетін деректер негiзiнде құрастырылады.

ҚР Ұлттық банкі бойынша шығарылым әкiмшiлiк шығыстарды, монетарлық емес қызметті, өзге де баптарды, барлық аударымдарын қоса алғанда еңбекақыны, өтелімді, салықтарды, төленген комиссияны қамтиды. Аралық тұтыну құрамына мынадай баптар кiредi: әкiмшiлiк шығыстар, монетарлық емес қызмет, өзге де баптар, төленген комиссия.

Қаржылық делдалдық қызметi қаржылық делдалдар ретіндегі банктер мен басқа да қаржылық мекемелерімен бір бірліктердің уақытша бос қаражаттарын екінші бірліктерге қолдануға беруге негізделген. Ақша қаражаттарын қолдануға бергені үшін банктер алатын пайыздар оларға тартылған қаражат үшін төлейтін төлемдерді қамтамасыз етуі, сондай-ақ ағымдағы шығындарды жабуды және пайда көруді қамтамасыз етуі қажет. Бұл қызметтердiң құны жанама жолмен қаржылық делдалдардың меншiктен алған табыстары (өз құралдарын инвестициялағаннан алынған таза табысты қоспағанда) мен несие берушілерге төлеген пайыздарының айырмасы ретінде анықталады.

30. O «Мемлекеттік басқару және қорғаныс; әлеуметтік қамтамасыз ету» секциясы мемлекеттік басқару саласындағы мемлекеттік сипаттағы қызмет кіреді, сондай-ақ заңдарды қабылдау, заңдарды және тиісті ережелерді соттық түсіндіру, сондай-ақ оларға негізделген бағдарламаларды басқару: заң шығармашылығы, салық салу, ұлттық қорғаныс, қоғамдық тәртіп және көші-қон қызметі, сыртқы істер және мемлекеттік бағдарламаларды іске асыру кіреді. Осы секцияға сондай-ақ қоғамдық қауіпсіздікті қамтамасыз етуге бағытталған міндетті қызмет кіреді.

Нарықтық емес мекемелер қосалқы қызмет түрлері нәтижесінде өндірілген нарықтық шығарылымды сатудан түскен табысты алуы мүмкін, мысалы, мұражайдың нарықтық емес өндіруші болып табылатын репродукцияларды сатуы. Алайда нарықтық емес мекемелер нарықтық емес шығарылыммен қатар нарықтық шығарылымды қамтитын олардың жалпы шығарылымын сатудан табыс алуы мүмкін. Нарықтық өнімдерді түскен түсімдерге тең нарықтық шығарылым нарықтық емес мекеменің жалпы шығарылымынан алынады және алынған айырмашылық нарықтық емес мекеменің нарықтық емес шығарылымын білдіреді. Экономикалық тұрғыдан маңызды емес бағамен нарықтық емес тауарларды немесе көрсетілетін қызметтерді сату құны нарықтық емес шығарылым құнының бөлігі болып қалады.

Шығарылымды есептеуде Қазақстан Республикасы Қаржы министрлігінің «Мемлекеттік бюджеттi орындау туралы есебі» ақпарат көзі болып табылады.

31. Р «Білім беру» секциясына кез келген деңгейдегі мемлекеттік, сондай-ақ жеке меншік білім беру және кез келген мамандыққа, күндізгі және сырттай, сондай-ақ радио және телевизия, Интернет-ресурстары бойынша және пошталық хат-хабар арқылы оқыту кіреді.

Мұнда әртүрлі деңгейлердегі тұрақты мектеп жүйесі шеңберінде әртүрлі мекемелер беретін білім, сондай-ақ ересектерге арналған білім мен сауаттылыққа оқыту бағдарламалары кіреді. Сондай-ақ тиісті деңгейдегі әскери мектептер мен академиялар, түрме жанындағы мектептер кіреді.

Бастауыш білім берудің әрбір деңгейі дене және жүйке жүйесінің кемістігі бар балаларды арнайы оқытуды қамтиды.

Осы секция сондай-ақ ең бастысы спорттық және ойын-сауық іс-шараларын ұйымдастыруға бағытталған оқытуды қамтиды. Мысалы, теннис немесе гольф ойнау және қосалқы оқыту іс-шаралары.

Коммерциялық кәсiпорындардың шығарылымы ақылы қызметтердiң құнынан қалыптасады. Нарықтық қызметтер бойынша деректер нысанынан анықталады «Білім беру ұйымының қаржы-шаруашылық қызметінің негізгі көрсеткіштері туралы есеп» (индексі - Соцфин (білім беру)) статистикалық нысаны бойынша Мемлекеттiк бюджет есебінен қаржыландырылатын мекемелер қызметiнiң жалпы шығарылымы Қазақстан Республикасы Қаржы министрлігінің «Қазақстан Республикасының мемлекеттік бюджетінің орындалуы туралы есеп» деректері бойынша бiлiм беруге жұмсалған ағымдағы шығындардың сомасы ретінде анықталады (стипендияларды шегеріп, негiзгi капиталдың тұтынуын қосумен).

32. Q «Денсаулық сақтау және әлеуметтік қызметтер» секциясына денсаулық сақтау және әлеуметтік жұмыс қызметтерін ұсыну кіреді. Қызмет ауруханалар мен басқа да мекемелерде білікті медицина мамандары жүргізген денсаулық сақтауды қорғау іс-шараларынан, үйдегі терапевтік іс-шаралардан бастап қандай да бір денсаулық сақтау мамандарының қатысуынсыз жүргізілетін әлеуметтік жұмысқа дейінгі бағыттардың кең ауқымын қамтиды.

Коммерциялық кәсiпорындардың шығарылымы ақылы қызметтердiң құнынан қалыптасады. Нарықтық қызметтер бойынша деректер «Денсаулық сақтау ұйымының қаржы-шаруашылық қызметінің негізгі көрсеткіштері туралы есеп» (индексі - Соцфин (денсаулық сақтау)) статистикалық нысаны бойынша анықталады. Мемлекеттiк бюджеттен қаржыландырылатын мекемелер қызметтерiнiң жалпы шығарылымы Қазақстан Республикасы Қаржы министрлігінің «Қазақстан Республикасының мемлекеттік бюджетінің орындалуы туралы есеп» деректері бойынша денсаулық сақтауға ағымдағы шығындардың сомасы ретінде анықталады (негiзгi капиталдың тұтынуын қосумен).

33. «Қызмет көрсету» саласы:

1) баспа қызметі, кино және бейнефильмдер мен телевизиялық бағдарламалар және музыкалық жазбалар шығару, бағдарламалар құру және теле-радио хабар тарату қызметі, компьютерлік бағдарламалау, кеңестер беру және басқа да ілеспе көрсетілетін қызметтер және ақпараттық қызметтердің қызметі.

2) келесі қызмет түрлерін жүзеге асыратын жалға берушілердің, агенттердің, делдалдардың қызметі: жылжымайтын мүлікті сату немесе сатып алу, жылжымайтын мүлікті жалға беру, жылжымайтын мүлік объектісін бағалау немесе есептерді сақтау агенті ретінде жылжымайтын мүлікке қатысты басқа да көрсетілетін қызметтерді ұсыну. Шығарылым сондай-ақ меншiктi тұрғын үйде тұру бойынша шартты есептелген құнды да қамтиды, оны екi нұсқада есептеуге болады:

1-нұсқа: Осы көрсеткiштi есептеу үшін жеке тұлғалардың жеке меншігінде тұрған пәтерлер бойынша жалпы алаң алынады және коммуналдық қызметтердің есебінсіз абаттандырылған және абаттандырылмаған тұрғын үйді шаршы метріне жалға алудың орташа айлық бағасына көбейтіледі. Жылдық деректерді алу үшін алынған шаманы 12 айға көбейтеді.

2-нұсқа: Меншiктi тұрғын үйде тұру бойынша қызметтердің шартты есептелген құны тұрғын үйдiң тиiстi санатына сәйкес жалдаудың (жалға алудың) нарықтық бағаларына сүйене отырып бағалануы керек. Қажетті ақпараттың болмауы жағдайында меншiктi тұрғын үйде тұру бойынша қызметтердің шартты есептелген құны ағымдағы шығындар бойынша есептеледі. Олар меншік иелерінің жекешелендірілген пәтерлері және тұрғын үй кооперативтерінің үйлеріндегі пәтерлерді пайдалану шығындарын төлеуді, жөндеу-құрылыс ұйымдары немесе жеке адамдар орындаған жеке тұрғын үйді ағымдық жөндеуге сатып алынған материалдардың құнын, құрылымдар иелеріне салынған салықтарды, жер салығын және негізгі капиталды тұтынуды қамтиды. Қазіргі уақытта есептеулер бірінші нұсқа бойынша жүргізілуде.

3) өз кезегінде кәсіби, ғылыми және техникалық қызметтерге мамандандырылған кәсіби, ғылыми және техникалық қызметтер кіреді. Көрсетілген қызметтердің осы түрі дайындықтың жоғарғы деңгейін талап етеді және пайдаланушылар үшін арнайы білім мен дағдыларды қолжетімді етеді.

Жалға беру, прокат, лизинг; еңбекпен қамту; туроператорлардың, турагенттердің және туризм саласында қызмет көрсететін өзге де ұйымдардың қызметі; ғимараттар мен аумақтарға қызмет көрсету саласындағы қызмет; әкімшілік-басқармалық, шаруашылық және өзге де қосалқы қызмет көрсету саласындағы қызмет сияқты кәсіпорындардың негізгі қызметін қолдау бойынша жұмыстар тізбесі;

4) өнер көрсетуді, көрмелердің жұмысын, азарттық ойындарды, спорттық іс-шаралар мен демалыспен байланысты іс-шараларды қоса алғанда мәдениет, ойын-сауық, демалыс саласындағы қызмет түрлерінің кең ауқымы;

5) компьютерлерді, жеке тұтыну заттарын және тұрмыстық аспаптарды жөндеу, сондай-ақ басқа да жіктемеге енбеген қызметтер қатары.

«Мүшелік ұйымдардың қызметі» бөлімі арнайы топтардың және қоғам арасында идеяларды насихаттаумен айналысатындардың мүдделерін білдіретін ұйымдардың қызметін қамтиды.

34. Т «Үй қызметшісін жолдайтын және өз тұтынуды үшін тауарлар өндіретін үй шаруашылықтарының қызметі» секциясы, губернанткалар, аспаздар, бағбандар, жүргізушілер, күтушілер, үйде оқытатын мұғалімдер сияқты қызмет көрсететін персонал үшін жұмыс берушілер ретіндегі отбасы мүшелерінің қызметін қамтиды, сондай-ақ өз тұтынуы үшін тауарларды өндіру, соның ішінде азық-түліктерді, киім мен басқа да тауарларды өндіру бойынша үй шаруашылықтарының қызметін қамтиды.

35. Экономикалық қызмет түрлері бойынша жалпы шығырылымды есептеу тәртібі мен алгоритмінің егжей-тегжейлі сипаттамасы Комитеттің интернет-ресурсының «Әдіснама» бөлімінде орналасқан, Комитет бекіткен әдістемелерде (әдіснамалық ұсынымдарда) келтірілген:

«Өнеркәсіп» саласы бойынша өнімдердің (көрсетілетін қызметтердің) жалпы шығарылымын есептеу әдістемесі»;

«Құрылыс» саласы бойынша өнімнің жалпы шығарылымын анықтау жөніндегі әдістемелік ұсынымдар»;

«Жасырын және ресми емес [экономиканы есепке ала отырып құрылыс жұмыстарының көлемін анықтау жөніндегі әдістемелік ұсынымдар](http://stat.gov.kz/getImg?id=WC16200017656)»;

«[Ауыл, орман, балық шаруашылықтары өнімдерінің (көрсетілетін қызметтерінің) жалпы шығарылымын есептеу әдістемесі](http://stat.gov.kz/getImg?id=WC16200017642)»;

«Көлік статистикасы көрсеткіштерін қалыптастыру жөніндегі әдістемелік ұсынымдар»;

«Байланыс статистикасы көрсеткіштерін қалыптастыру жөніндегі әдістемелік ұсынымдар»;

«Қызмет көрсету статистикасы көрсеткіштерін қалыптастыру жөніндегі әдістемелік ұсынымдар»;

«[Саудада бақыланбайтын экономиканың көлемдерiн анықтау әдiстемесі](http://stat.gov.kz/getImg?id=WC16200017666)»;

«[Орталық банк қызметтерін есепке алу әдістемесі](http://stat.gov.kz/getImg?id=WC16200017725)»;

«[Сақтандыру қызметтерін есепке алу әдістемесі](http://stat.gov.kz/getImg?id=WC16200017726)»;

«[Қаржылық делдалдық қызметтерінің шығарылымын есепке алу әдістемесі](http://stat.gov.kz/getImg?id=WC16200017723)»;

«[Екінші деңгейлі банктердің қаржылық қызметтерін есепке алу әдістемесі](http://stat.gov.kz/getImg?id=WC16200017724)»;

«[Зейнетақы қорлары қызметтерін есепке алу әдістемесі](http://stat.gov.kz/getImg?id=WC16200017727)»;

«[Заңсыз қызмет көлемін бағалау әдістемесі](http://stat.gov.kz/getImg?id=ESTAT097210)»;

«[Бақыланбайтын экономика көлемін бағалау жөніндегі әдістеме](http://stat.gov.kz/getImg?id=ESTAT089625)».

**5. Аралық тұтынуды есептеу**

36. Аралық тұтыну тауарлар және көрсетілетін қызметтердi өндiру мақсатында аталған кезең iшiнде тұтынылған (негiзгi капиталдың тұтынылуын қоспағанда) тауарлардың құнын және нарықтық қызметтердi тұтынуды білдіреді. Аралық тұтыну үшін арналған тауарлар мен көрсетілетін қызметтер сатып алушының бағасымен бағаланады.

37. Аралық тұтыну келесi элементтерді қамтиды:

1) материалдық шығын (тауарлар және материалдық көрсетілетін қызметтер);

2) материалдық емес қызметтерге ақы төлеу;

3) жүрiп-тұруды және қонақүйлердiң қызметтеріне ақы төлеу бөлігіндегі iссапар шығындары;

4) аралық тұтынудың басқа да элементтерi.

38. Материалдық шығындар келесi баптарды қамтиды:

1) қарапайым технологияға сәйкес өндiрiстiк үрдісте қолданылған шикiзат пен материалдар; мысалы, сынақтарды және сапаны бақылауды өткiзуде қолданылған материалдар; жабдықтарды, құралдарды, өлшегiш аспаптарды, қосалқы бөлшектерді, зертханалық жабдықтарды ағымдағы ұстауға, пайдалану мен жөндеуге қажетті материалдар, негізгі қорларға жатпайтын қызметкерлердiң жұмыс киiмi және аяқкиiмі, жұмысшылардың арнайы тамақтануы және басқа да құны аз заттар;

2) кәсiпорында құрастырылатын жартылай фабрикаттар мен бөлшектер;

3) барлық энергия түрлерін өндіруге, жылытуға, жеке меншік өндіріске қызмет көрсету бойынша көлік шығыстарына жұмсалатын барлық отын түрлерi;

4) кәсіпорынның технологиялық және басқа да өндірістік қажеттіліктеріне жұмсалатын энергияның барлық түрлері; кәсіпорын өзі өндіретін электр және басқа да энергия түрлерін өндіруге, сатып алынатын энергияны трансформациялауға және тұтыну орнына дейін тасымалдауға арналған шығыстар;

5) өнім өндірісіне қатысты жекелеген операциялар, шикізатты қайта өңдеу, пайдалану және жөндеу жұмыстары сияқты басқа кәсіпорындар орындайтын жұмыстар мен көрсетілетін қызметтер;

6) өнімдерді жеткізуде кәсіпорын шеккен шығындар, сондай-ақ басқа кәсіпорындардың көлік қызметтері; өнімді кәсіпорын ішінде тасымалдау бойынша шығыстар;

7) байланыс және есептеуiш орталықтардың қызметтеріне ақы төлеу;

8) буып-түйетiн материалдардың таза құны;

9) қызметкерлерге қажеттi аспаптар мен жұмыс киiміне арналған шығындарды өтеу;

10) қонақүйлердің, мейрамханалар мен дәмханалардың азық-түліктерді, сусындар мен темекi бұйымдарын сатып алуы;

11) ауруханалар мен басқа да медициналық мекемелердің өз емделушiлерi үшiн азық-түліктер мен дәрi-дәрмектердi сатып алуы, сондай-ақ оқушыларға арналған оқу орындардың сатып алымдары;

12) үй шаруашылықтарының меншікті шаруашылық қызметі үшін аспаптарды, жұмыс киiмiн, құрылыс материалдарын, тұқымды және жемдерді сатып алуы;

13) тұрғын үйлердiң иелерiмен олардың ағымдағы жөндеуiне материалдардың шығыстары;

14) әскерге арналған азық-түлік және киiм-кешек, бұл шығыстар қорғаныс мекемелерiнiң аралық тұтынуына қосылады.

39. Материалдық емес қызметтерге ақы төлеу келесi баптарды:

1) тауарлардың сапасын бақылауға ақы төлеуді;

2) қаржылық қызметтерге төлемдерді;

3) қадрлардың кәсiби дайындығымен байланысты оқу орындарына ақы төлеу;

4) денсаулық сақтау мекемелерiне диспансерлеу, вакцинация және тағы сол сияқты көрсетілетін қызметтер үшін төлемдерді;

5) ғимараттар, құрылыстар, машиналар мен құрал-жабдықтар үшін жалға алу төлемдерін;

6) қалдықтарды жинау және тазарту сияқты коммуналдық қызметтерге төлемдердi;

7) заңгерлік қызметтер үшін төлемдерді;

8) жарнама үшін ақы төлеуді және көшiру жұмыстары, билеттердi резервтеу сияқты басқа да кәсіпкерлік қызметтерге ақы төлеуді, кәсiби бірлестіктерге төлемдерді;

9) тауарларды лицензиялауға және сертификаттауға ақы төлеуді;

10) өрт қорғанысына төлемдерді қамтиды.

40. Іссапар шығыстары қызметкерлерге жол жүруге, қонақүйге, тамақтану мен тұрмыстық көрсетілетін қызметтерге шығыстарға берілетін өтемақыны қамтиды. Аралық тұтынуға көлік және қонақүй қызметтеріне ақы төлеу бөлінісіндегі іссапар шығыстары кіреді. Қызметкерлерге тамақтануға және тұрмыстық қызмет көрсетуге (тәуліктік) шығыстарға берілетін өтемақы еңбекақыға қосылады.

41. Аралық тұтынудың басқа да элементтері кешендi шығындардың бір бөлігін құрайды:

1) кепiлдi жөндеу және қызмет көрсету бойынша шығыстар;

2) тауар сатумен байланысты шығыстар;

3) ғылыми-зерттеу зертханаларын және бюроны ұстауға жұмсалатын шығындар;

4) меймандарды қабылдау және көңiл көтеруге жұмсалатын шығындар (өкілдік шығыстар);

5) өндiрушінің өзі ұйымдастыратын қызметкерлердiң жұмысқа жеткізілуінің және жұмыстан қайтуының құны;

6) кадрларды жұмысқа қабылдау бойынша шығыстар.

42. «Кәсіпорынның қаржы-шаруашылық қызметі туралы есеп» (индексі -1-ПФ) және «Шағын кәсіпорын қызметі туралы есеп» (индексі - 2-МП) статистикалық нысындары аралық тұтынуды есептеу үшін ақпарат көзі болып табылады. Көрсетілген нысандар негізінде сала бойынша әрбір өңір бөлінісінде жалпы шығарылымның аралық тұтыну үлесі есептеледі. ҰШЖ аралық тұтынылуы мынадай формулалар бойынша таратылады:

мұнда,

сала бойынша өңірдің аралық тұтынылу үлесі (1-ПФ және 2-МП деректері);

6. Салықтар ҰШЖ түпмәтінінде

43. Салықтар – бұл мемлекеттік басқару органдарына институционалдық бірліктер төлейтін ақшалай немесе заттай нысандағы міндетті өтеусіз төлемдер. Осындай төлем жасайтын жеке бірлік мемлекеттік басқару органдарынан ешқандай балама алмайтындықтан, олар өтеусіз деп аталады, алайда мемлекеттік басқару органдары салықтар түрінде алынған қаражатты басқа бірліктерге (жеке немесе ұжымдық негізде) жалпы қоғамға тауарлар мен көрсетілетін қызметтер ұсыну үшін қолдануы мүмкін.

44. ҰШЖ 2008 әдіснамасында сәйкес салықтар мыналарға жіктеледі:

1. Өндіріске және импортқа салынатын салықтар

1.1. Өнімге салынатын салықтар

1.1.1. Қосымша құн салығы (ҚҚС) түріндегі салықтар

1.1.2. ҚҚС-ты қоспағандағы импортқа салынатын салықтар мен баждар

1.1.2.1. Импорт баждары

1.1.2.2. ҚҚС-ты және баждарды қоспағандағы импортқа салынатын салықтар

1.1.3. Экспортқа салықтар

1.1.4. ҚҚС-ты, импорт және экспортқа салықтарды қоспағандағы өнімге салықтар

1.2. Өндіріске салынатын басқа да салықтар.

45. Өнімге саланатын салық – бұл қандай да бір тауар немесе көрсетілетін қызмет бірлігіне төленуі тиіс салық. Салық тауардың немесе көрсетілетін қызметтің өлшем бірлігінен алынатын, белгіленген сома ретінде (өлшем бірлік дискретті бірліктерді немесе үздіксіз нақты ауыспалыларды айқындауы мүмкін, мысалы, көлем, салмақ, күш, арақашықтық, уақыт және тағы сол сияқтылары) бірліктің бағасынан немесе өткізілген тауарлар мен көрсетілетін қызметтердің жалпы құнынан белгілі бір пайызы ретінде анықталуы мүмкін. Өнімге салынатын салық, әдетте, өнім өндірілген, сатылған немесе оның импорты кезінде төленуі тиіс, алайда ол басқа жағдайларда да, мысалы, өнім экспортталғанда, жалға берілгенде, трансферт ретінде берілгенде, басқа бірліктерге жеткізілгенде немесе жеке тұтыну немесе жинақтау үшін қолданылғанда да төленуі мүмкін. Кәсіпорындар өздерінің клиенттеріне беретін шот-фактураларда өнімге салынатын салық сомасы жеке көрсетілуі мүмкін немесе көрсетілмеуі де мүмкін.

Өнімге салынатын салықтарға тауарлардың және көрсетілетін қызметтердің өндірісімен, сатылуымен, трансфертімен, жалға алумен немесе тауарларды және көрсетілетін қызметтерді жеткізумен байланысты немесе оларда жеке тұтынумен немесе жинақтаумен байланысты төленетін салықтар кіреді. Өндіріске салынатын басқа салықтар негізінен жерге, ғимараттарға немесе басқа активтерге иелік ету немесе өндірісте қолдану үшін төленетін салықтардан, сондай-ақ жұмыс күшіне немесе жұмысшылардың еңбекақысының қорына салынатын салықтардан тұрады. Шығарылымға қандай бағалау жүргізілсе де, өндіріске салынатын басқа салықтар әрқашан табыстың қалыптасу шотындағы қосылған құн салығының құрамында есепке алынады.

46. ЖӨӨ-ге қосылатын өңімдерге салынатын салықтар өңірдің НКИ құрылымына пропорционал түрде таратылады. Өнімдерге салынатын салықтарды есептеу бойынша егжей-тегжейлі сипаттау «Өнімге және импортқа салықтарды есепке алу әдістемесінде» бар, ол Комитеттің интернет-ресурсында орналасқан.

**7.Тұрақты бағалардағы ЖІӨ және ЖӨӨ есептеу**

47. Тұрақты бағалардағы ЖІӨ-ні және оның компоненттерін бағалау экономиканың даму деңгейінің, экономикалық конъюнктура ауытқуының, құрылымдық өзгерістердің анықталуының, болжамдаудың және т.с.с маңызды көрсеткіштері болып табылатын нақты көлем индекстерін есептеу үшін қажет болып табылады.

48. ЖІӨ және оның компоненттерінің нақты көлем индекстері еңбек өнімділігін, ұлттық байлықтың жекелеген элементтерін пайдаланудың тиімділігін, экономика құрылымындағы өзгерістерді анықтауды талдау, тұрмыс деңгейін талдау және басқалар үшін де маңызды болып табылады. Ұзақ уақыт ішіндегі тұрақты бағалардағы ЖІӨ-нің және оның компоненттерінің серпінді қатарлары экономикалық модельдеу және болжамдауда пайдаланылады.

ЖІӨ нақты көлем индексі базистік кезендегі бағаларда бағаланған ағымдағы кезеңдегі ЖІӨ құнын оның базистік кезеңдегі құнына бөлу арқылы есептеледі:

**** (4)

мұнда,

ЖІӨ нақты көлем индексі;

 базистік кезең бағаларындағы ағымдағы бағалардағы ЖІӨ құны;

**** базистік кезеңдегі ЖІӨ құны.

49. Тұрақты бағалардағы ЖІӨ бағалау ЖІӨ-ні жекелеген құндық компоненттерге ағымдағы бағаларда бөлуді және олардың базистік жылдағы бағалануын алу үшін оларға тиісті әдістерді пайдалануды көздейді. Тұрақты бағалардағы ЖІӨ-ні және оның компоненттерін бағалаудың негізгі әдістері дефляция және экстраполяция әдістері болып табылады. Кейбір жағдайларда, тікелей қайта бағалау әдісі де қолданылады.

50. Дефляция әдісі тауарлар мен көрсетілетін қызметтердің құнын ағымдағы кезеңде базалық кезеңнің бағасымен салыстырғанда, ағымдағы кезеңде осы тауарлар мен көрсетілетін қызметтер бағасының өзгерісін көрсететін индекске бөлуге негізделген. Бұл қайта бағалау процедурасын жалпылама түрде төмендегідей сипаттауға болады:

=  (5)

мұнда,

 - ағымдағы кезеңдегі тауарлар (көрсетілетін қызметтер) көлемі;

и  - ағымдағы және базистік кезеңдердегі бағалар;

 - ағымдағы бағалардағы ағымдағы кезеңдегі тауарлар (көрсетілетін қызметтер) құны;

 - базалық кезеңмен салыстырғанда ағымдағы кезеңде бағаларының индексі;

 - базистік кезең бағаларындағы ағымдағы кезеңнің тауарлары (көрсетілетін қызметтері) құны.

51. Экстраполяция әдісі базистік кезеңдегі тауарлар мен көрсетілетін қызметтер құнын базистік кезеңмен салыстырғанда ағымдағы кезеңде тауарлар мен көрсетілетін қызметтердің аталған жиынтығының (немесе аталған жиынтық үшін репрезентативті тауарлар мен көрсетілетін қызметтерін) нақты көлемінің өзгерісін сипаттайтын индекске көбейтуден тұрады. Бұл процедураны жалпылама төмендегідей түрде сипаттауға болады:

= (6)

мұнда,

- базистік кезеңдегі тауарлар (көрсетілетін қызметтер) саны;

 - базистік кезеңдегі тауарлар (көрсетілетін қызметтер) құны;

 - базистік кезеңмен салыстырғанда ағымдағы кезеңдегі тауарлардың (көрсетілетін қызметтердің) нақты көлем индексі.

52. ЖІӨ-нің басқа компоненттеріне қарағанда қосылған құн салығы тауарлар мен көрсетілетін қызметтердiң қандай да бір байқалатын ағындарына байланысты болмайды, нәтижесінде баға мен көлемнің туындысы ретінде ұсынылмайды. Сондықтан тұрақты бағалардағы қосылған құн салығын бағалаудың негізгі әдісі «қосаланған дефляция» болып табылады, бұл ретте тұрақты бағалардағы қосылған құн салығы салығының шамасы шығарылым құны мен тұрақты бағаларда бағаланған арлық тұтыну құны арасында айырмашылық ретінде алынады, қосарланған дефляция, әдетте, салалардың шығарылымы мен аралық тұтынылуы туралы жағдайда ағымдағы бағалардағы және баға индекстеріндегі сенімді ақпарат бар болған қолданылады.

Мұндай ақпарат болмаған жағдайда «бір реттік дефляция» әдісі, яғни салалардың тікелей жалпы қосылған құнын тұрақты бағаларда бағалау қолданылады. Ол мынадай жолмен жүзеге асырылады:

1. Жалпы қосылған құн салығын тікелей дефляциялау есепті жылға ағымдағы бағамен жүргізіледі:

1) шығарылым үшін баға индексі;

2) аралық тұтыну үшін баға индексі;

3) тұтыну бағаларының индексі;

4) өндіруші бағаларының индексі;

5) жалақы индексі;

2. Ағымдағы бағалардағы өткен жылғы жалпы қосылған құнның тікелей экстраполяциясымен:

1) шығарылымның нақты көлем индексі;

2) аралық тұтынудың нақты көлем индексі;

3) тауарлар (көрсетілетін қызметтер) көлемін сипаттайтын индексі – нақты көріністегі өкілдердің;

4) нақты көріністегі жекелеген шығын элементтерінің индексі (еңбек шығынын қоспағанда);

5) өз кезегінде еңбекақы индексі жалақы индексімен дефляцияланған;

6) жұмыспен қамтылғандар санының индексі;

7) еңбек шығындарының индексі (жұмыспен өтелген адам-сағат);

8) еңбек өнімділігінің өзгерісіне түзетілген еңбек шығындарының индексі.

Нақты әдістер мен индекстерді таңдау ақпараттың болуына, сондай-ақ қандай индекстер осы саладағы қосылған құн салығының өзгерісін сипаттай алатындығына байланысты болады.

53. Экономикалық қызмет түрлері бойынша ЖІӨ ЖҚҚ НКИ есептеу кезінде ауыл, орман және балық шаруашылығы, өнеркәсіп, құрылыс, сауда, көлік, көрсетілетін қызмет сияқты салалардағы ЖҚҚ бойынша салмақталған жалпы шығарылымы деңгейінде қалыптасқан НКИ саласы қолданылады. Саланың жалпы шығарылымының НКИ болмаған жағдайда аталған қызмет түрі бойынша жұмыспен қамтылғандардың өзгерісі немесе орташа атаулы еңбекақы индекстерімен немесе баға индексімен ЖҚҚ-ны дефляциялау әдісі (мысалы, мемлекеттік басқару, қаржылық қызмет және жекелеген қызмет түрлері) қолданылады.

Өңірлер бөлінісінде НКИ өнімдерге салынатын салықтарды есептеу кезінде «Өнімге және импортқа салықтарды есепке алу әдістемесіне» сәйкес есептелетін жалпы алғанда экономика бойынша орташа НКИ қолданылады, аталған әдістеме Комитеттің интернет-ресурсында орналасқан.

54. ЖӨӨ тоқсандық негізде жарияланады және «Ресми статистикалық ақпарат» Комитеттің интернет-ресурсының «Ұлттық шоттар – Интеграцияланған шоттар» бөлімінде орналастырылған. Пайдаланушыларға ЖӨӨ бойынша статистикалық ақпаратты ұсыну мерзімдері және шығару кезеңділігі осы Әдістеменің 2-қосымшасында ұсынылған.

Ағымдағы және тұрақты

бағалардағы жалпы өңірлік

өнімді есептеу әдістемесіне

1-қосымша

ЖӨӨ құрастыру алгоритмі

1. Статистикалық және әкімшілік деректерді жинау (5-15 жұмыс күні).
2. Экономикалық қызмет түрлері бойынша әзірлемелік кестелердің, ағымдағы және тұрақты бағалардағы, ЖӨӨ-ні есептеуге арналған кестелердің, ЖІӨ-нің жиынтық кестелерін және қорытынды кестелерінің макетін дайындау (3-5 жұмыс күні).
3. Ағымдағы және тұрақты бағалардағы ЖӨӨ-ні есептеу үшін, экономикалық қызмет түрлері бойынша ақпарат көздерінен деректерді әзірлемелік кестелерге тасымалдау (10-15 жұмыс күні, салалық деректерді түзету мен нақтылауды ескере отырып).
4. Ағымдағы және тұрақты бағалардағы ЖӨӨ-ні есептеулер мен талдаулар (10-15 жұмыс күні).
5. Жедел ақпаратты (бюллетень) ЖӨӨ бойынша рәсімдеу. Тексеру және бекіту (1-2 жұмыс күні).
6. Тексеру және бекітуден кейін Статистикалық жұмыстар жоспарында көрсетілген мерзімдерге сәйкес Комитет сайтындағы электрондық форматта жариялау (11 шілде, 10 қазан, 30 желтоқсан, 29 сәуір, 22 тамыз)

Ағымдағы және тұрақты

бағалардағы жалпы өңірлік

өнімді есептеу әдістемесіне

2-қосымша

1 Кесте. Пайдаланушыларға ЖӨӨ бойынша статистикалық ақпаратты беру мерзімдері және шығару кезеңділігі

|  |  |
| --- | --- |
| есептік кезеңдері | мерзімдері (мерзімдер демалыс және жұмыс емес мереке күндеріне байланысты түзетілуі мүмкін) |
| Есептік жылғы 1 тоқсандағы ЖӨӨ | 11 шілде |
| Есептік жылғы 1 жартыжылдықтағы ЖӨӨ | 10 қазан |
| Ағымдағы жылғы 9 айдағы ЖӨӨ | 30 желтоқсан |
| Есептік жылдағы ЖӨӨ (алдын ала деректербойынша) | 29 сәуір |
| Есептік жылдағы ЖӨӨ (есептік деректер бойынша) | 22 тамыз |